avsettytelse
Store norske leksikon,Teknologi og industri,Industri,Sveiseteknikk
Avsettytelse, den masse tilsettmateriale som smeltes ned og avsettes per tidsenhet i sveiseforbindelsen ved smeltesveising. Angis ofte i kg/h.
Tilsettmaterialet er oftest selve sveiseelektroden som smelter, men det kan også være en metalltråd som føres inn i buen fra en ikke-smeltende elektrode, eller metallpulver som er plassert i sveisefugen. Nils Lefring, tidligere professor i mekanisk teknologi ved Norges tekniske høgskole, var den første som foretok en vitenskapelig undersøkelse av avsmelteforholdene ved sveising omkring 1930, og kunne vise at avsmelteytelsen ved dekkede elektroder er proporsjonal med strømstyrken og tilnærmet uavhengig av buespenningen. I eldre litteratur kan man finne avsmelteytelsen i g/amp min angitt som Lefrings tall. Les mer i Store norske leksikon sveising